text: Заснавальнікамі Асацыяцыі выступілі 17 радыёстанцый. Сярод іх – радыястанцыі Белтэлерадыёкампаніі (Радыус FM, Першы нацыянальны канал Беларускага радыё і інш.), Новае радыё, Народнае радыё, Альфа радыё, Гумар ФМ, Relax FM, Аўто радыё, Energy FM, Радыё Бі-Эй, Мелодыі Стагоддзя, Легенды FM , Радыё МІР і Радыё Unistar. Чакаецца, што ў бліжэйшы час склад удзельнікаў аб’яднання істотна пашырыцца. У тым ліку за кошт далучэння рэгіянальных радыёстанцый, якія прымалі актыўны ўдзел у стварэнні Асацыяцыі.
  Асацыяцыя індустрыі радыёвяшчання плануе весці прамы дыялог з дзяржаўнымі органамі па пытаннях развіцця галіны радыёвяшчання, удзельнічаць у падрыхтоўцы адпаведных праектаў прававых актаў.
  Аб’яднанне радыёстанцый таксама гатова да ўдзелу ў арганізацыі збалансаванай сістэмы медыявымярэнняў, якая адпавядае сусветным стандартам.